CELEX: 62009TN0382
Language: da
Date: 2009-09-30 00:00:00
Title: Sag T-382/09: Sag anlagt den 30. september 2009 — ERGO Versicherungsgruppe AG mod KHIM — DeguDent (ERGO)

5.12.2009   
            
            
               DA
            
            
               Den Europæiske Unions Tidende
            
            
               C 297/23
            
         Sag anlagt den 30. september 2009 — ERGO Versicherungsgruppe AG mod KHIM — DeguDent (ERGO)
   (Sag T-382/09)
   2009/C 297/34
   Processprog: tysk
   
      Parter
   
   
      Sagsøger: ERGO Versicherungsgruppe AG (Düsseldorf, Tyskland) (ved Rechtsanwälte V. von Bomhard, A. Renck, T. Dolde og J. Pause)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: DeguDent GmbH (Hanau/Main, Tyskland)
   
      Sagsøgerens påstande
   
   
               —
            
            
               Afgørelse truffet den 23. juli 2009 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 44/2008-4) annulleres.
            
         
               —
            
            
               Harmoniseringskontoret tilpligtes at betale sagens omkostninger, eller såfremt der interveneres af den anden part i sagen for Harmoniseringskontoret, pålægges disse intervenienten.
            
         
      Søgsmålsgrunde og væsentligste argumenter
   
   
      Ansøger om EF-varemærket: ERGO Versicherungsgruppe AG
   
      Det omhandlede EF-varemærke: Ordmærket »ERGO« for varer og tjenesteydelser i klasse 1-45 (ansøgning nr. 3 292 638)
   
      Indehaver af det i indsigelsessagen påberåbte varemærke eller tegn: DeguDent GmbH
   
      Det i indsigelsessagen påberåbte varemærke eller tegn: Det tyske ordmærke nr. 398 328 80 og EF-varemærke nr. 1 064 674»CERGO« for varer i klasse 10, hvorved indsigelsen udelukkende rettede sig mod registreringen for varer i klasse 5 og 10.
   
      Indsigelsesafdelingens afgørelse: Indsigelsen tages til følge
   
      Appelkammerets afgørelse: Afslag på klagen
   
      Søgsmålsgrunde:
   
   
               —
            
            
               Tilsidesættelse af artikel 42, stk. 5, første punktum, sammenholdt med artikel 64, stk. 1, første punktum, og artikel 76, stk. 1, i forordning (EF) nr. 207/2009 (1), da Appelkammeret ikke fuldt ud har taget stilling til genstanden i klagesagen
            
         
               —
            
            
               Tilsidesættelse af artikel 8, stk. 1, litra b), i forordning nr. 207/2009, da der ikke er risiko for forveksling mellem de omtvistede varemærker.
            
         
      (1)  Rådets forordning (EF) nr. 207/2009 af 26.2.2009 om EF-varemærker (EUT L 78, s. 1).